《桐船行》
南北朝·萧纶

永嘉城头角声咽，大星坠地光不灭。白头老母望儿归，不见桐船泪垂血。

桐船轻疾如游龙，将军百战多威风。不知乃由阿母训，不杀贼归母须愠。

桐船昨出时，别母换征衣。祇言儿向闽中去，那知陷入鲸鲲围。

鲸鲲日伏台澎侧，闽中将吏谁敢击。幕府闻得桐船来，火急军书催赴敌。

将军之来非出师，国家有事安得辞。贻书中丞誓必死，要令大节千秋知。

天茫茫，波浩浩，吹桐船，落贼岛。矢石既尽壮士亡，将军挺立神不挠。

大呼狂贼速杀我，群丑投戈拥公坐。抉伤且学鲁臧坚，捐躯夙志今朝果。

圣主酬忠礼数全，可怜谰语尚纷然。果然不出将军料，诬作哥舒语浪传。

有卒潜逃自贼垒，自言亲见将军死。话到蛟龙食魄时，阿母闻之悲不止。

母勿哭，母教儿杀贼，儿死身不辱。桐船虽败鬼犹雄，森森直节谁能同，便是龙门百尺桐。

作者简介：（519—551）南朝梁南兰陵（今江苏常州）人，字世调，小字六真。梁武帝子。博学，善属文。武帝天监中，封邵陵王，出为宁远将军，累迁江州刺史，以西中郎将权摄南兖州刺史。坐事免官夺爵。大通元年复封爵，累迁扬州刺史。骄纵不法，侵渔百姓，免为庶人，旋又复爵。太清二年侯景之乱，率众讨景，败奔京口。后复入援，拜司空。大修器甲，将再讨侯景。萧绎(元帝)闻其强盛，忌之，遣将逼之。纶溃，奔汝南，为西魏军所破，不屈死。谥携。